7 martie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în mai multe localități din județul Buzău**.

Ca urmare a unei avarii înregistrate pe conducta ce alimentează Stația de Reglare Măsurare Predare din localitatea Berca, județul Buzău, operată de către producătorul de gaze naturale, **Distrigaz Sud Rețele va fi nevoită să sisteze alimentarea cu gaze naturale în respectiva zonă în cursul zilei de astăzi, 7 martie 2024**. De această întrerupere vor fi afectați un număr de **3.144 de clienți casnici și non-casnici** situați în localitățile **Berca, Joseni, Mânăstirea, Rătești, Pleșcoi, Pleșești și Valea Nucului din județul Buzău.**

Reluarea alimentării cu gaze naturale a acestor clienți se va realiza numai după remedierea defectului realizată de către reprezentanții producătorului de gaze, fiind estimată pentru data de **8 martie 2024.**

După reluarea alimentării cu gaze naturale, în cazul în care clienții simt miros de gaze, sunt rugați să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.700 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*